b"\n_START_ARTICLE_\nVitamina P\n_START_PARAGRAPH_\nEl grup de la vitamina P (P es refereix a la permeabilitat) inclou un gran nombre de subst\xc3\xa0ncies flavonoides, que tenen la capacitat (especialment en combinaci\xc3\xb3 amb l'\xc3\xa0cid asc\xc3\xb2rbic) de reduir la permeabilitat i la fragilitat dels vasos capil\xc2\xb7lars._NEWLINE_Vitamina P \xc3\xa9s l'antic nom de la vitamina C2. En medicina permet el tractament de les reaccions al\xc2\xb7l\xc3\xa8rgiques (asma), les \xc3\xbalceres,les varius i la hipertensi\xc3\xb3._NEWLINE_Aquest grup inclou la rutina i la quercetina usats en la pr\xc3\xa0ctica m\xc3\xa8dica, com tamb\xc3\xa9 un nombre d'altres flavonoides (hesperidina , eriodiktina, antocians, catequins i altres). L'activitat de la vitamina P tamb\xc3\xa9 \xc3\xa9s evident en l'\xc3\xa0cid g\xc3\xa0l\xc2\xb7lic.\n_START_SECTION_\nHist\xc3\xb2ria\n_START_PARAGRAPH_\nL'any 1936 el bioqu\xc3\xadmic i Premi Nobel Albert Szent-Gy\xc3\xb6rgy va extreure una subst\xc3\xa0ncia de la pell de la llimona i l'\xc3\xbas d'aquesta va reduir la permeabilitat i la fragilitat dels capil\xc2\xb7lars sanguinis. Per a aquesta subst\xc3\xa0ncia un gran nombre de cient\xc3\xadfics van oferir el nom de vitamina p i aquesta denominaci\xc3\xb3 proposada es va fer servir per designar un gran nombre de bioflavonoides fins a la d\xc3\xa8cada de 1950 aleshores va desapar\xc3\xa8ixer la denominaci\xc3\xb3 de vitamina p en favor de la de bioflavonoides o vitamina C2\n_START_SECTION_\nPresentaci\xc3\xb3 en la natura\n_START_PARAGRAPH_\nEls flavonoides del grup de la vitamina P es troben en forma de gluc\xc3\xb2sids en moltes plantes per exemple,llimones i altres fruits c\xc3\xadtrics, nous immadures, groseller negre, te verd, col, tom\xc3\xa0quets, ra\xc3\xafm etc."